Poeżija ta' Ġuże' CHETCUTI Niftakrek fl-aħjar tiegħek. Kont tarbija meta, best ċkejkna, rbatt ħajti ma' ħajtek, u kbirt fi ħdanek. Bħal żagħżugħ li jqimek imħabbti w qalbi tajtek. Meta minn wara s-swar li jħaddnu lilek kont nilmaħ, f'żfna ta' djamanti jibbru, ix-xemx qed tfiġġ, u fuq id-djar u t-toroq id-dawl jixterdu w jikbru, kont nifraħ u nitgħaxxaq, b'dak is-seħer, b'dak il-ġmiel tal-ħolqien, tistħajlu nieżel mis-sema għal fuqek biex jimlik bil-ħeġġa u tqum, bħal ħaddiem bieżel, ħa tmidd għonqok għax-xogħol. Tibda minn kmieni tismagħha ġejja, l-għajta tal-bejjiegħa: tgeġwiġ ta' kliem u agħa; bibien u twieqi jitberrħu dik is-siegħa. — It-toroq li ħin qabel kienu ħiemda, mistura f'raqda ta' mistrieħ u skiet, bħalkieku l-mewt ġo dik is-saltna mdallma ma' kullimkien għaddiet, stenbħu mad-daqq tal-qniepen li f'leħenhom tinħass is-sejħa għat-talb u għall-quddies: u, jsabbtu l-b.eb urajhom, lejn il-knisja tilmaħhom sejra n-nies, Minn erba' ħarċt bogħod tismagħha l-għajta ta' bejjiegħ il-ħalib li jdur bieb bieb, ibegħlek b'kemm trid int, u bik iqarraq ma għandu ebda ħsieb. Minn daru joħroġ il-ħaddiem biex jaqla' bl-għaraq ta' ġbinu l-ħobża ta' kuljum, jaħdem bla heda, jħabrek, jagħnet, jishar sa jara x-xogħol mitmum. Aktar ma jgħaddi l-ħin aktar il-ħajja tikbe: fil-ħamba, l-bejgħ u x-xiri tagħha: belt ta' tfuliti, hekk niftakrek jiena mimlija b'riżg u saħħa, Il-lum tbiddilt. Kull fejn il-ħarsa ndawwar ina. nsibx ħlief ħerba, u tiġrif u ħsara, toroq u wisat sħaħ. mill-qiegħ maħsuda: dan, dan li kelli nara. minn dawk id-djar li taħt id-dawl tal-qamar kienu joħolmu l-hena ta' l-imħabba; jien, kont nistħajjel dik il-għarqa w seħer ebda maħluq ma jtabba'. 'Ma kif għaddiet minn fuqek l-id tal-qerda, u kull fejn misset għamlet frak u tħin, id-djar tal-foqra ħalltet 'ma' tal-għonja w ġarrfithom fuq xulxin. U taħt dak it-tiġrif, taħt dik il-ħerba, ħerba li tbikki w li ma ninsew qatt xtered id-demm ta' wliedek mingħajr ħtija, w int imweġġgħa għajjatt, għajjatt bħal gilpa mgħaddba b'qilla kbira, għajjatt bħal tigra għat-telfa taż-żgħar tagħha, w għalkemm b'sidrek miġruħ, fl-aqwa tal-ġlieda urejt kull ħila w saħħa. Aktarx f'dak it-tiġrif jinsab imnaqqax it-tmiem ta' ġrajja ta' xi tnejn li nħabbu, li raw fil-ħajja triq ta' ward u żahar u ħolmu li se' jrabbu Jamilja mqaddsa f'dar minn Alla mbierka, ma sabu, mxejna, ħin bla waqt, tamithom, u mgħaffġa l-oħla xewqa w l-akbar rieda li twaħħdu ma' ħajjithom. Jien naħseb li hemmhekk ukoll indifnet ħesrem il-ħajja ta' xi omm żagħżugħa, — fl-aħħar tgħanniqa bintha mqabbda magħha, mejta, bla lewn, sabuha. U jien niftakar—ged narghom quddiemi 1— f'żgħażagħ fuq tagħhom, imkabbrin, imħeġġa. Fejn marru l-lum 2 X'sar minnhom. F'leħħa għibu kif, ħin bla waqt, tgħib vleġġa. Imm'huma ma mitux, għaliex isimhom jibqa' ħaj fostna, mogħni bl-ogħna ġieħ, demmhom hu dan id-demm li jiġri f'qalbna w li aħna ngħożżu sħiħ. Meta fuq Malta—u fuq id-dinja kollha— jisbaħ il-jum tar-rebħ u tal-ħelsien, fil-ħaqq li jsir, qlubithom żgur titqiegħed fil-keffa tal-miżien. Belt ta' twelidi, l-lum imġarrfa, mfarrka, jien ma nsejtekz. Is-snin li qattajt fik fi ħsiebi qed jilmaw bħall-kwiekeb ħiemda fis-sema li jkennik. Għandi ġo ruħi xewqa waħda kbira, narak fuq tiegħek tqum mill-ġdid ferrieħa, u x-Xemx tas-Sliem li tfeġġ mis-sħab tal-gwerra trodd fik ħajja sabiħa. GARBIJA l Sunett ta' Dun FRANS CAMILLERI Fi twelid Oliver Paul, bin il-poeta, K. Vassallo. Għajnejha t-tnejn mis-sbieħ u fuq ħaddejha Il-ħmura, li ma tmurx, tħajjar lil ommha Biex tibqa' tbusha u, bla ma tixba', żżommha Kif taf hi biss, bil-ħlewwa, fuq idejha, Bla ma tifhimha, tħares lejn għajnejha, U l-ħarsa, zi daqqiet, tikser fuq fommha. Tross ma' sidirha s-swaba' b'tarf il-komma U tħoss ma' qalbha l-qalb li tħabbat ħdejha. Aqwa minn din ma tafx il-qalb imħabba l : Tarbija ċkejknal Mhux ta' b'xejn sbuħitek Tilgħab fuq xofftok u timlik bil-ħlewwa: Int l-isbaħ frottl u ddum, iddum titrabba… Alla w il-bniedem ħadu sehem f'suritek. Int għallmu 'l bniedem jimxi m'Alla sewwa,